පිලිපීන ජනාධිපති රොද්‍රිගෝ ඩුටර්ටේගේ වැඩිමල් දියණිය සාරා ඩුටර්ටේ කාර්පියෝ, ලබන 2022 වසරේ පැවැත්වීමට නියමිත මහ මැතිවරණයේ දී පිලිපීන උප ජනාධිපති ධුරය වෙනුවෙන් තරග වදිනු ඇතැයි පැවැසෙයි.දියණිය සාරා ඩුටර්ටේ කාර්පියෝ ඒ සඳහා නාම යෝජනා බාර දුන් බව ඇගේ පක්ෂය නිකුත් කළ නිවේදනයක සඳහන් වෙයි. 43 හැවිරිදි සාරා ඩුටර්ටේ කාර්පියෝ, නීතීඥවරියක වන අතර ඇය මේ වනවිට ඩවාඕ නගරාධිපතිනිය ලෙස කටයුතු කරයි.පියා ඩුටරේට් ද නීතීඥවරයකු ලෙස කටයුතු කර, ඩවාඕ නගරාධිපති ධුරය හොබවා, ජනතා ප්‍රසාදය දිනා, පිලිපීන ජනාධිපති ධුරයට පත් වූවෙකි.